Karksi-Nuia 27. september 2022 nr

**Kinnisasja omandamiseks loa andmine**

Kalviker Transport OÜ (registrikood 11348901) esitas Mulgi Vallavolikogule nõuetekohase kinnisasja omandamise loataotluse koos tegevuskava ja kinnituskirjaga.

Kalviker Transport OÜ soovib omandada Tuhalaane külas Järvemäe kinnistust (reg nr 3492439), mille katastritunnus on 60001:003:0016. Kinnistu koosseisus on põllumajandusmaad 13,32 ha ja metsamaad 0,28 ha.

Kuna Järvemäe kinnistul on põllumaad üle 10 ha ning Kalviker Transport OÜ ei ole kinnisasja omandamise tehingu tegemise aastale vahetult eelnenud kolm aastat tegelenud metsamajandusliku tegevusega on vastavalt kinnisasja omandamise kitsendamise seaduse (KAOKS) § 4 lg 6 kohaselt vajalik Paluküla kinnistu omandamiseks asukohajärgse kohaliku omavalitsuse üksuse volikogu luba.

Kalviker Transport OÜ n esitanud tegevuskava, mille kohaselt on plaan hakata tegelema põllumajandussaaduste tootmisega.

Osaühingu juhatuse liige Kalev Jaago kinnitab, et tegevuskavas kirjeldatu elluviimiseks on finantsilised vahendid olemas.

KAOKS-i kohaselt annab volikogu loa, kui loa andmine on kooskõlas avaliku huviga ega takista kohalikul omavalitsuse üksusel täita talle seadusega antud ülesandeid. KAOKS §1 lg1 sätestab, et avalik huvi KAOKS-i tähenduses on eelkõige põllumajandus- ja metsamaad sisaldava maatulundusmaa sihtotstarbega kinnisasja sihtotstarbelise ja jätkusuutliku majandamise edendamine.

Arvestades asjaoluga, et kinnisaja omandamise loataotlus ja tegevuskava vastavad KAOKS-is sätestatud nõuetele, siis puudub alus pidada Tuhalaane külas Järvemäe kinnistu maa sihtotstarbekohast ja jätkusuutliku majandamise soovi ning loa andmist avaliku huviga vastuolus olevaks.

Samuti ei ole kõnealuse kinnistu maa sihtotstarbeline majandamine kuidagi Mulgi vallale kui kohaliku omavalitsuse üksusele seadusega antud ülesannete täitmist takistav.

Tulenevalt eeltoodust ja võttes aluseks kohaliku omavalitsuse korralduse seaduse §22 lg 1 p 37, kinnisasja omandamise kitsendamise seaduse § 4 lõike 3, § 6 lõike 1 ja 4 ja § 9 ning Kalviker Transport OÜ taotluse koos tegevuskavaga

**Mulgi Vallavolikogu o t s u s t a b:**

1. Anda luba Kalviker Transport OÜle (registrikood 11348901) Tuhalaane külas Järvemäe kinnistu (registriosa nr 3492439, katastritunnus 60001:003:0016) omandamiseks maatulundusliku sihtotstarbe kohase majandamise eesmärgiga, mis ei ole vastuolus avaliku huviga ega takista Mulgi vallal kui kohalikul omavalitsuse üksusel täita talle seadusega antud ülesandeid.
2. Otsus jõustub Kalviker Transport OÜle teatavakstegemisest.
3. Käesoleva otsuse peale võib esitada kaebuse Tartu Halduskohtule halduskohtumenetluse seadustikus sätestatud 30 päeva jooksul arvates otsuse teatavakstegemisest.

Arvo Maling

Volikogu esimees

Saata:

1. Koostaja: maa- ja planeeringuspetsialist Tiia Kukk tiia.kukk@mulgivald.ee
2. Kalviker Transport OÜ kalviker@gmail.com